Blaze7451/Wiki-th-20250601 huggingface dataset:
การตอบสนองของพืช

การตอบสนองของพืช (plant perception หรือ plant response) คือ การตอบสนองของพืชต่อสิ่งเร้าภายนอกและสิ่งเร้าภายใน เป็นกลไกที่เกิดขึ้นจากการทำงานของฮอร์โมนพืชหรือกลไกต่าง ๆ ของเซลล์ทำให้พืชเกิดการเคลื่อนไหว

**สิ่งเร้า**
ภาพกลไกการตอบสนองของพืช
สิ่งเร้า (Stimulus) คือ สิ่งที่ส่งผลหรือมีอิทธิผลต่อการตอบสนองของพืช ซึ่งสามารถแบ่งออกได้ 2 กลุ่ม คือ สิ่งเร้าจากภายนอก และ สิ่งเร้าจากภายใน การตอบสนองของพืชในลักษณะที่แตกต่างกันไปก็มีปัจจัยมาจากสิ่งเร้าเหล่านี้ เป็นต้นว่า- ระยะเวลาที่ใช้ในการกระตุ้นของสิ่งเร้า เช่น ไม่กี่นาทีหรือยาวนานหลายชั่วโมง- อายุและชนิดเซลล์ที่หน่วยรับความรู้สึก (receptor)- ปริมาณหรือความเข้มข้นของสิ่งเร้า
ทั้งนี้การตอบสนองอาจเกิดแบบย้อนกลับได้ หรือ ย้อนกลับไม่ได้

**สิ่งเร้าภายใน**
สิ่งเร้าจากภายใน (Internal Stimulator) เช่น ฮอร์โมน และพันธุกรรม โดยฮอร์โมนพืชเป็นสารควบคุมการเจริญเติบโตของพืช ตัวอย่างเช่น ออกซิน ซึ่งเป็นฮอร์โมนชนิดหนึ่งผลิตอยู่บริเวณปลายรากและปลายยอด จะกระตุ้นการเจริญเติบโตของยอดพืช และกระตุ้นการเกิดรากพิเศษ ออกซินจะถูกกระตุ้นจากสิ่งเร้าภายนอกอีกทีหนึ่งคือแสงและแรงดึงดูดของโลก

**การตอบสนอง**
The sunflower, a common heliotropic plant which perceives and reacts to sunlight by slow turning movement
ไฟล์:Brunnichia_ovata.jpg|right|thumb|Redvine (Brunnichia ovata) tendrils coil upon contact.
มีหลายประเภทได้แก่- การเคลื่อนไหว ซึ่งจะมีบริเวณ/โครงสร้างที่เกิดการเคลื่อนไหว และทิศทางของการเคลื่อนไหวแตกต่างกันไป- การปล่อยสารเคมี- การเปลี่ยนแปลงลักษณะของเนื้อเยื่อ
การเคลื่อนไหวที่มีทิศทางสัมพันธ์กับทิศทางของสิ่งเร้า หรือการเบน (Tropism) สามารถแบ่งได้หลายอย่างตามชนิดของสิ่งเร้า เช่น
การเคลื่อนไหวของพืชแบบไม่สัมพันธ์ต่อสิ่งเร้า (nastic movment) สามารถแบ่งได้ดังนี้

**ฮอร์โมนพืช**
สารควบคุมการเจริญเติบโต (plant growth regulators) หรือ ฮอร์โมนพืช (plant hormone) เป็นสารเคมีที่พืชสร้างขึ้นในปริมาณที่น้อยมากส่งผลถึงนื้อเยื่อเพื่อควบคุมการเจริญเติบโตของพืช เช่น- ออกซิน- เอทิลีน- จิบเบอเรลลิน- ไซโตไคนิน- กรดแอบไซซิก

**อ้างอิง**
  การตอบสนองของพืช ใน คลังความรู้fix-attempted=yes  True ปลูกปัญญา-  การตอบสนองของพืช ใน คลังความรู้fix-attempted=yes 
หมวดหมู่:สรีรวิทยาของพืช
หมวดหมู่:พืช
ชลบุรี ไดกิ้น สเตเดียม

ชลบุรี ไดกิ้น สเตเดียม ตามชื่อผู้สนับสนุนคือ บริษัท ไดกิ้น อินดัสทรีส์ (ประเทศไทย) จำกัด หรือ สนามกีฬาองค์การบริหารส่วนจังหวัดชลบุรี เป็นสนามกีฬาอเนกประสงค์ ตั้งอยู่ที่บริเวณซอยนารถมนตเสวี 18 ถนนพระยาสัจจา สวนหลวงชลบุรี ตำบลเสม็ด อำเภอเมืองชลบุรี จังหวัดชลบุรี มีความจุ 8,600 ที่นั่ง ปัจจุบันใช้เป็นสนามเหย้าของสโมสรฟุตบอลสโมสรฟุตบอลชลบุรี
ในการแข่งขันกีฬาแห่งชาติ ครั้งที่ 39 พ.ศ. 2553 หรือ ชลบุรีเกมส์  สนามชลบุรี สเตเดียมใช้เป็นสถานที่จัดการแข่งขันกีฬาฟุตบอล ประเภททีมชาย
โดยนอกจากจะเป็นรังเหย้าของสโมสรฟุตบอลชลบุรีแล้ว ยังเคยใช้จัดการแข่งขันระดับนานาชาติของทีมชาติไทย รวมถึงฟุตบอลถ้วยรายการสำคัญของเมืองไทย

**การแข่งขันระดับทีมชาติ**

**อ้างอิง**
หมวดหมู่:สนามกีฬาในจังหวัดชลบุรี
หมวดหมู่:สนามกีฬาที่สร้างเสร็จในปี พ.ศ. 2553
หมวดหมู่:ก่อตั้งในประเทศไทยในปี พ.ศ. 2553
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สโมสรฟุตบอลชลบุรี
หมวดหมู่:สิ่งก่อสร้างในอำเภอเมืองชลบุรี
หมวดหมู่:สนามกีฬาอเนกประสงค์ในประเทศไทย
พรรครักประเทศไทย

พรรครักประเทศไทย (Rak Thailand Party) เป็นพรรคการเมืองในประเทศไทย ก่อตั้งขึ้นเมื่อวันที่ 18 กุมภาพันธ์ พ.ศ. 2553 โดยมีชูวิทย์ กมลวิศิษฎ์ เป็นหัวหน้าพรรคคนแรก

**คณะกรรมการบริหารพรรค**
พรรครักประเทศไทย มีคณะกรรมการบริหารพรรค จำนวน 8 คน ได้แก่
#ชูวิทย์ กมลวิศิษฎ์ หัวหน้าพรรครักประเทศไทย (พ้นสมาชิกสภาพ 17 มกราคม พ.ศ. 2560)
#สุรพนธ์ เวชกร รองหัวหน้าพรรครักประเทศไทย
#ชัยวัฒน์ ไกรฤกษ์ เลขาธิการพรรครักประเทศไทย (ลาออกเมื่อวันที่ 9 มกราคม พ.ศ. 2555)
#สุพัสรา นราแย้ม เลขาธิการพรรครักประเทศไทย (แต่งตั้ง 30 มีนาคม พ.ศ. 2555)
#สมเพชร แต่งงาม รองเลขาธิการพรรครักประเทศไทย
#วุฒิชัย จันเกษม เหรัญญิกพรรครักประเทศไทย
#วินัย ตั้งใจ โฆษกพรรครักประเทศไทย
#วรเศรษฐ์ เที่ยงธรรม นายทะเบียนสมาชิกพรรครักประเทศไทย
#นิรันดร์ ศรีรุ่งเรือง กรรมการบริหารพรรครักประเทศไทย

**รูปภาพ**

**การเลือกตั้ง**

**การเลือกตั้ง พ.ศ. 2554**
การเลือกตั้งในวันที่ 3 กรกฎาคม พ.ศ. 2554 พรรครักประเทศไทยถูกเปิดตัวอย่างเป็นทางการในวันที่ 12 พฤษภาคม ปีเดียวกัน โดยนายชูวิทย์ผู้เป็นหัวหน้าพรรค มีเป้าจะส่งผู้สมัครในระบบบัญชีรายชื่อแค่ 10 คน โดยไม่ส่งผู้สมัครลงแบบเขต เพราะต้องการให้คนไทยทั้งประเทศเลือกพรรค โดยมีเข้าไปเป็นฝ่ายค้านตรวจสอบทุจริตคอร์รัปชั่นของรัฐบาล และได้รับเลือกตั้งจำนวน 4 ที่นั่ง ในสภาผู้แทนราษฎร
หลังการเลือกตั้ง พ.ศ. 2554 พรรครักประเทศไทย ทำหน้าที่ฝ่ายค้านในสภาผู้แทนราษฎร ตรวจสอบการทำงานของรัฐบาลนางสาวยิ่งลักษณ์ ชินวัตร ต่อมาได้เกิดความขัดแย้งระหว่างนายชัยวัฒน์ ไกรฤกษ์ กับนายชูวิทย์ ในกรณีที่นายชัยวัฒน์ ลงมติไว้วางใจพลตำรวจเอกประชา พรหมนอก และมีความสนิทสนมกับนายจตุพร พรหมพันธ์ โดยนายชูวิทย์ แจ้งเรื่องต่อคณะกรรมการการเลือกตั้ง ว่านายชัยวัฒน์ และนายโปรดปราน โต๊ะราหนี ได้ลาออกจากการเป็นสมาชิกพรรค แต่นายโปรดปราน ปฏิเสธว่าไม่ได้ลาออกจากพรรคแต่อย่างใด มีเพียงนายชัยวัฒน์ ที่ลาออกจากตำแหน่งเลขาธิการพรรค
ต่อมาในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2555 สมาชิกสภาผู้แทนราษฎร ในสังกัดพรรครักประเทศไทย มีการลงมติแตกต่างกัน คือ นายชัยวัฒน์ และนายโปรดปราน ลงมติไว้วางใจ ส่วนนายชูวิทย์ และนายสมเพชร ลงมติเห็นชอบด้วยกับฝ่ายค้าน (ไม่ไว้วางใจ)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปรากฎว่านายโปรดปราน โต๊ะราหนี อดีตสมาชิกพรรคได้ลงสมัครเป็นส.ส.บัญชีรายชื่อในนามพรรคภูมิใจไทย

**การเลือกตั้ง พ.ศ. 2557**
พรรครักประเทศไทย ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ซึ่งกำหนดให้มีขึ้นในวันอาทิตย์ที่ 2 กุมภาพันธ์ พ.ศ. 2557 มีหมายเลขประจำพรรคคือ หมายเลข 3

**ยุบพรรค**
23 เมษายน 2562 ราชกิจจานุเบกษาเผยแพร่ประกาศคณะกรรมการการเลือกตั้งเรื่องการสิ้นสภาพความเป็นพรรคการเมืองของพรรคการเมืองที่จัดตั้งหรือเป็นพรรคการเมือง โดยมีทั้งสิ้น 14 พรรคการเมือง หนึ่งในนั้นประกอบด้วยพรรครักประเทศไทย เนื่องจากไม่สามารถดำเนินการตามมาตรา 141/1 วรรคหนึ่ง (1) (2) และวรรคสี่ แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ 13/2561 เรื่อง การดำเนินการตามกฎหมายประกอบรัฐธรรมนูญว่าด้วยพรรคการเมือง (เพิ่มเติม) 

**ประวัติการทำงานในรัฐสภา**

**อ้างอิง**
รักประเทศไทย
หมวดหมู่:พรรครักประเทศไทย
รักประเทศไทย
หมวดหมู่:พรรคการเมืองไทยที่ยุบพรรคในปี พ.ศ. 2562
แคว้นโลเรโต

แคว้นโลเรโต (Loreto) เป็นแคว้นในเปรู ตั้งอยู่เหนือสุดของประเทศ ครอบคลุมพื้นที่เกือบ 1 ใน 3 ของประเทศ เป็นแคว้นที่ใหญ่ที่สุดและมีประชากรเบาบางที่สุดเนื่องจากตั้งอยู่ในเขตป่าฝนแอมะซอน เมืองหลวงของแคว้นชื่อเมือง อีกีโตส
ลโลเรโต
หมวดหมู่:แคว้นโลเรโต
วันมือแดง

วันมือแดง (Red Hand Day) ตรงกับวันที่ 12 กุมภาพันธ์ของทุกปี เป็นวันรำลึกประจำปีซึ่งมีการร้องขอผู้นำทางการเมืองและมีการจัดงานขึ้นทั่วโลกเพื่อให้ความสนใจแก่ชะตากรรมของทหารเด็ก เด็กผู้ซึ่งถูกบังคับให้เป็นทหารในช่วงสงครามและความขัดแย้งกันด้วยกำลังอาวุธเป้าหมายของวันมือแดงคือเรียกร้องให้มีการดำเนินการกับวิธีปฏิบัติดังกล่าว และสนับสนุนเด็กที่ได้รับผลกระทบจากวิธีปฏิบัตินี้ เด็กได้รับรายงานว่าถูกใช้เป็นทหารหลายครั้งในช่วงไม่กี่ปีที่ผ่านมา รวมทั้งความขัดแย้งกันด้วยกำลังอาวุธในสาธารณรัฐประชาธิปไตยคองโก รวันดา ยูกันดา ซูดาน โกตดิวัวร์ พม่า ฟิลิปปินส์ โคลัมเบีย และปาเลสไตน์ การฟื้นฟูสภาพของทหารเด็กที่กลับคืนสู่ชุมชนนั้นมีแตกต่างกันตั้งแต่ไม่เพียงพอไปจนถึงไม่ปรากฏเลย
วันมือแดงได้รับการริเริ่มขึ้นใน พ.ศ. 2545 เมื่อพิธีสารเลือกรับเรื่องความเกี่ยวพันของเด็กในความขัดแย้งกันด้วยกำลังอาวุธมีผลบังคับใช้เมื่อวันที่ 12 กุมภาพันธ์ พ.ศ. 2545 สมัชชาใหญ่แห่งสหประชาชาติได้ลงมติรับรองพิธีการดังกล่าวในเดือนพฤษภาคม พ.ศ. 2545 และปัจจุบันมีประเทศผู้ลงนามมากกว่า 100 ประเทศ มีองค์การระหว่างประเทศหลายแห่งที่กระตือรือร้นในการต่อต้านการใช้ทหารเด็ก 
ประมาณการจำนวนของเด็กที่รบในความขัดแย้งทั่วโลกไม่มีความเปลี่ยนแปลงเลยระหว่าง พ.ศ. 2549 และ พ.ศ. 2552 โดยมีทหารเด็กทั่วโลกกว่า 250,000 นาย โดยหนึ่งในสามเป็นเด็กหญิง รวมทั้งในประเทศที่ลงนามในพิธีสารเลือกรับดังกล่าว

**อ้างอิง**

**แหล่งข้อมูลอื่น**
  เว็บไซต์ของวันมือแดง
หมวดหมู่:วันการตระหนัก
หมวดหมู่:แรงงานเด็ก
หมวดหมู่:สิทธิมนุษยชน
หมวดหมู่:วันสำคัญ
หมวดหมู่:วันสำคัญในเดือนกุมภาพันธ์
พิธีสารเลือกรับ เรื่อง ความเกี่ยวพันของเด็กในความขัดแย้งกันด้วยอาวุธ

พิธีสารเลือกรับของอนุสัญญาว่าด้วยสิทธิเด็ก เรื่อง ความเกี่ยวพันของเด็กในความขัดแย้งกันด้วยอาวุธ (Optional Protocol to the Convention on the Rights of the Child on the Involvement of Children in Armed Conflict) ได้รับการลงมติยอมรับโดยสมัชชาใหญ่แห่งสหประชาชาติต่ออนุสัญญาว่าด้วยสิทธิเด็กในภาคผนวก I ในการลงมติเมื่อวันที่ 25 พฤษภาคม พ.ศ. 2543 และมีใช้ผลบังคับเมื่อวันที่ 12 กุมภาพันธ์ พ.ศ. 2545
พิธีการดังกล่าวต้องการให้รัฐบาลผู้ลงนามรับประกันว่ากองทัพของตนสามารถยอมรับอาสาสมัครที่มีอายุต่ำกว่า 18 ปีได้ แต่เด็กไม่สามารถถูกเกณฑ์ทหารและ "รัฐภาคีจะดำเนินทุกมาตรการที่เป็นไปได้เพื่อรับประกันว่าบุคลากรของกองทัพที่ยังมีอายุไม่ถึง 18 ปี จะไม่เข้าไปมีส่วนเกี่ยวข้องโดยตรงกับความขัดแย้ง" ตัวแสดงที่ไม่ใช่รัฐและกองโจรถูกห้ามจากการเกณฑ์ทุกคนที่มีอายุต่ำกว่า 18 ปีในทุกกรณี ปัจจุบัน มี 159 ประเทศเป็นภาคีต่อพิธีสารดังกล่าว โดยมี 136 ประเทศได้ให้สัตยาบันพิธีสาร และ 125 ประเทศได้ลงนามไปแล้ว

**อ้างอิง**
หมวดหมู่:แรงงานเด็ก
หมวดหมู่:แรงงานเด็ก

หมวดหมู่:ความยากจน
หมวดหมู่:วัยเด็ก
หมวดหมู่:แรงงาน
หมวดหมู่:เด็ก
หมวดหมู่:จริยธรรมทางธุรกิจ
หมวดหมู่:ประวัติศาสตร์สังคม
หมวดหมู่:ปัญหาเศรษฐกิจ
อลงกต มณีกาศ

อลงกต มณีกาศ (เกิด 29 พฤษภาคม พ.ศ. 2509) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครพนม สังกัดพรรคภูมิใจไทย อดีตรองนายกองค์การบริหารส่วนจังหวัดนครพนม อดีตโฆษกพรรคเพื่อแผ่นดิน ได้รับการตั้งฉายาว่า "หมอขวัญใจคนยาก"

**ประวัติ**
อลงกต เกิดเมื่อวันที่ 29 พฤษภาคม พ.ศ. 2509 ที่อำเภอปลาปาก จังหวัดนครพนม เป็นบุตรนายอนันต์ นางมาลี มณีกาศ 
สำเร็จการศึกษาแพทยศาสตรบัณฑิต สาขาเวชศาสตร์ทั่วไป จากมหาวิทยาลัยเชียงใหม่

**การทำงาน**
อลงกต รับราชการเป็นแพทย์ จนได้รับตำแหน่งเป็นผู้อำนวยการโรงพยาบาลปลาปาก ต่อมาจึงได้หันเหเข้ามาทำงานการเมือง โดยได้รับการเลือกตั้งเป็นสมาชิกสภาผู้แทนราษฎรจังหวัดนครพนม ในปี พ.ศ. 2550 สังกัดพรรคเพื่อแผ่นดิน และยังเป็นโฆษกพรรคเพื่อแผ่นดินอีกด้วย ต่อมาได้ตัดสินใจลงสมัคร สส. ในการเลือกตั้ง พ.ศ. 2554 สังกัดพรรคชาติพัฒนา
ใน พ.ศ. 2561 อลงกตได้ย้ายมาสังกัดพรรคพลังประชารัฐ อลงกตลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ต่อมาได้เข้าร่วมงานกับพรรคภูมิใจไทย และได้รับแต่งตั้งเป็นรองนายกองค์การบริหารส่วนจังหวัดนครพนม
ในปี 2565 อลงกต ได้ลาออกจากตำแหน่งรองนายกองค์การบริหารส่วนจังหวัดนครพนม โดยให้เหตุผลว่าต้องการเตรียมลงสมัครรับเลือกตั้งสมาชิกสภาผู้แทนราษฎรในครั้งหน้า โดยป้องกันการครหาว่าใช้ตำแหน่งหน้าที่ในการหาเสียง และเป็นการเอาเปรียบคู่แข่งขัน
ในปี 2566 อลงกตลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และได้เป็นสมาชิกสภาผู้แทนราษฎรจังหวัดนครพนม เขต 3

**สมาชิกสภาผู้แทนราษฎร**
อลงกต มณีกาศ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครพนม สังกัดพรรคเพื่อแผ่นดิน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครพนม สังกัดพรรคภูมิใจไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  สมาชิกสภาผู้แทนราษฎร date=2016-03-05 
หมวดหมู่:บุคคลจากจังหวัดนครพนม
หมวดหมู่:แพทย์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครพนม
หมวดหมู่:พรรคเพื่อแผ่นดิน
หมวดหมู่:พรรคชาติไทยพัฒนา
หมวดหมู่:พรรคพลังประชารัฐ
หมวดหมู่:พรรคภูมิใจไทย
หมวดหมู่:บุคคลจากคณะแพทยศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
รัฐโตกังจิงช์

โตกังจิงช์ (Tocantins) เป็นหนึ่งในรัฐของประเทศบราซิล รัฐก่อตั้งในปี ค.ศ. 1988 โดยแยกออกมาจากรัฐโกยาช ทางตอนเหนือ และเริ่มก่อตั้งเมืองหลวงที่ชื่อเปามัช ในปี ค.ศ. 1989 เป็นรัฐที่ใหม่ที่สุดและยังใหม่มาก การพัฒนายังช้า อาคารต่าง ๆ เป็นทรัพยากรที่สำคัญที่สุดของรัฐ

**อ้างอิง**
โตกังจิงช์
หมวดหมู่:รัฐและดินแดนที่ก่อตั้งในปี พ.ศ. 2531
ตระกูลแม็กแมน

ครอบครัวแม็กแมน (McMahon family) เป็นผู้ก่อตั้งและเจ้าของบริษัทมวยปล้ำ เวิลด์เรสต์ลิงเอ็นเตอร์เทนเมนต์ หรือ WWE
เริ่มต้นขึ้นเมื่อ รอเดริก แม็กแมน หรือ "เจสส์" เริ่มต้นการส่งเสริมการแสดงมวยปล้ำในปี 1925 เมื่อเขาได้เสียชีวิตลงในปี 1954 ลูกชายของเจสส์ วินเซนต์ เจ. แม็กแมน ได้สืบทอดกิจการต่อ วินเซนต์ เจมีภรรยาคนคือวิกกีและJuanita ต่อมาวินเซนต์ เจได้เสียชีวิตในปี 1984 ลูกชายของเขาจากการแต่งงานครั้งแรกของเขา วินเซนต์ เค. แม็กแมน สืบทอดธุรกิจต่อและในขณะนี้ ทำหน้าที่เป็นประธานกรรมการและประธานเจ้าหน้าที่บริหารของบริษัท
วินซ์และลินดามีบุตรสองคนคือเชน แม็กแมนและสเตฟานี แม็กแมน โดยเชนได้แต่งงานกับ Marissa Mazzola ส่วนสเตฟานีได้แต่งงานกับ Paul Levesque หรือที่รู้จักกันดีในชื่อ ทริปเปิลเอช
สเตฟานีและทริปเปิลเอชมีลูกสาวทั้งสามคน Aurora Rose Levesque, Murphy Claire Levesque และ Vaughn Evelyn Levesque ส่วนเชนและMarissaก็มีบุตรชายทั้งสามคน Kenyon Jess McMahon Declan James McMahon และ Rogan Henry McMahon
ลินดาได้ก้าวลงจากซีอีโอไปเกี่ยวข้องกับการเมือง ส่วนเชนได้ไปเปิดบริษัทของตัวเอง ทำให้วินซ์และสเตฟานีเพียงสองคนที่เกิดมาในครอบครัวแม็กแมนยังทำงานภายใต้ตราสินค้านี้ จนในปี 2016 เชนได้กลับมาร่วมงานกับบริษัทอีกครั้ง

**ผังครอบครัว**

**อ้างอิง**
หมวดหมู่:เวิลด์เรสต์ลิงเอ็นเตอร์เทนเมนต์
หมวดหมู่:ประวัติศาสตร์ดับเบิลยูดับเบิลยูอี
พันธุ์เทพ สุลีสถิร

พันธุ์เทพ สุลีสถิร อดีตเลขาธิการพรรคชาติไทยพัฒนา สมาชิกสภาองค์การบริหารส่วนจังหวัดอ่างทอง และเป็นแกนนำผู้ประสานงานสมาพันธ์ต้านค้าปลีกข้ามชาติ มีบทบาทในการผลักดันกฎหมายต่อต้านการค้าปลีกข้ามชาติ

**ประวัติ**
พันธุ์เทพ สุลีสถิร เกิดเมื่อวันที่ 10 ตุลาคม พ.ศ. 2506 จบการศึกษาบริหารธุรกิจมหาบัณฑิต สาขาการจัดการทั่วไป จากมหาวิทยาลัยราชภัฏพระนครศรีอยุธยา

**การดำรงตำแหน่งเลขาธิการพรรคชาติไทยพัฒนา**
พันธุ์เทพ สุลีสถิร ได้รับการเลือกตั้งจากคณะกรรมการบริหารพรรคชาติไทยพัฒนา เมื่อวันที่ 5 มีนาคม พ.ศ. 2553 ให้ดำรงตำแหน่งเลขาธิการพรรค แทนนายปรีชา จั่นเพชร ที่ลาออกจากตำแหน่ง ต่อมาในการประชุมใหญ่พรรคชาติไทยพัฒนา ครั้งที่ 1/2561 เมื่อวันที่ 26 ตุลาคม พ.ศ. 2561 เขาได้รับตำแหน่งเป็นรองเลขาธิการพรรค หลังจากนั้นเขาก็ได้ลาออกจากการเป็นสมาชิกพรรคชาติไทยพัฒนา

**อ้างอิง**
หมวดหมู่:บุคคลจากอำเภอไชโย‎‎
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:นักการเมืองพรรคชาติไทยพัฒนา
หมวดหมู่:บุคคลจากมหาวิทยาลัยราชภัฏพระนครศรีอยุธยา
โรคนอนไม่หลับมรณะ

โรคนอนไม่หลับมรณะ (fatal insomnia) เป็นโรคที่หายากยิ่งซึ่งทำให้ผู้ป่วยมีปัญหาเรื่องการหลับอันเป็นอาการเด่นของโรค ปัญหานอนไม่หลับตรงแบบค่อย ๆ เริ่มเป็นและเป็นหนักขึ้นเรื่อย ๆ ส่วนอาการอื่น เช่น ปัญหาการพูด ปัญหาการประสานงานกล้ามเนื้อ และภาวะสมองเสื่อม ผู้ป่วยโรคนี้มักเสียชีวิตภายในไม่กี่เดือนถึงปี
จัดเป็นโรคพรีออนของสมอง ปกติเกิดจากการกลายพันธุ์ของยีนที่เข้ารหัสโปรตีน PrPC โรคนี้มีอยู่สองแบบ คือ โรคนอนไม่หลับมรณะในวงศ์ตระกูล (fatal familial insomnia, FFI) ซึ่งมีการถ่ายทอดแบบทายกรรมลักษณะเด่น และโรคนอนไม่หลับมรณะแบบเกิดห่าง ๆ (sporadic fatal insomnia, sFI) ซึ่งเกิดจากการกลายพันธุ์ที่ไม่ได้มีการถ่ายทอดทางพันธุกรรม การวินิจฉัยมาจากอาการ และสนับสนุนด้วยการศึกษาการหลับ เพ็ตสแกน และการตรวจพันธุกรรมถ้าคนในครอบครัวผู้ป่วยมีประวัติโรคนี้ โรคนี้ยืนยันการวินิจฉัยได้แต่วิธีการชันสูตรพลิกศพสมองหลังเสียชีวิตแล้วเท่านั้น เช่นเดียวกับโรคพรีออนแบบอื่น
โรคนอนไม่หลับมรณะนี้ไม่มีทางรักษาที่ทราบ และผู้ป่วยจะมีอาการมากขึ้นเรื่อย ๆ จนนำไปสู่ประสาทหลอน อาการเพ้อ และสภาพสับสนคล้ายภาวะสมองเสื่อม จนเสียชีวิตในที่สุด อายุอยู่รอดเฉลี่ยหลังเริ่มมีอาการคือ 18 เดือน มีบันทึกผู้ป่วยคนแรกในประเทศอิตาลีใน ค.ศ. 1765

**อ้างอิง**

**แหล่งข้อมูลอื่น**
 url-status=dead 
หมวดหมู่:โรคหายาก
หมวดหมู่:ความผิดปกติของการนอนหลับ
หมวดหมู่:ความผิดปกติของการนอนหลับ

หมวดหมู่:ความผิดปกติทางประสาทวิทยา
หมวดหมู่:การนอน
หมวดหมู่:กลุ่มอาการทางพฤติกรรมที่พบร่วมกับความผิดปกติทางสรีรวิทยาและปัจจัยทางกายภาพ
ตีป๊าป

ตีป๊าป เป็นการละเล่นของเด็กที่เล่นได้ทุกเทศกาลของจังหวัดประจวบคีรีขันธ์

**กติกา**
ผู้เล่นแบ่งออกเป็นสองฝ่าย ถ้าฝ่ายใดแพ้ ให้เปลี่ยนจากอยู่นอกวงไปอยู่ในวง  หรืออยู่ในวงให้สลับไปอยู่ด้านนอก

**วิธีการเล่น**
ผู้เล่นแบ่งเป็นสองพวก เล่นบนพื้นกว้าง โดยผู้เล่นต้องขีดวงกลมบนสนาม แล้วให้ผู้เล่นฝ่ายหนึ่งอยู่ในวง อีกฝ่ายอยู่นอกวง ฝ่ายที่อยู่ในวงเรียกว่าตี่โดยให้คนที่1เป็นคนตี่และไม่ให้คนนอกวงจับหรือยึดได้เมื่อหมดเสียงตี่ต้องร้องป้าปหากไม่ร้องถือว่าตาย แต่ถ่าร้องป้าปแล้ว ผู้ที่ตี่อยู่ก็ยังไม่ตายต้องร้องหยุดอยู่กับที่นอกวง จนกว่าจะมีคนใดคนหนึ่งที่อยู่ในวงตี่ไปรับ และผู้ที่อยู่นอกวงร้องป้าปจึงกลับเข้าวงได้ ส่วนฝ่ายที่อยู่นอกวงต้องเป็นฝ่ายหลบตี่คนที่2และหาวิธีถูกตัวคนตี่คนที่1ให้ได้ ถ้าถูกตัวคนตี่คนที่1 คนตี่คนที่1ต้องตายหรือคนตี่คนที่2ถูกตัวคนที่อยู่นอกวง คนนั้นต้องตายเช่นกัน ทั้งนี้ 1 คนร้องป้าปไดเพียง 3 ครั้งถ้าเกินต้องตาย ฝ่ายใดหมดก่อนถือว่าแพ้

**การตัดสิน**
 ถ้าฝ่ายในวงสามารถตี่คนนอกวงได้หมดถือว่าชนะ หรือ- ฝ่ายนอกวงจับฝ่ายที่ตี่หมดเสียงแล้วไม่ร้องป้าปได้หมดก่อน ฝ่ายที่ตี่เป็นฝ่ายแพ้

**การลงโทษ**
ขึ้นอยู่กับการตกลงของทั้งสองฝ่ายก่อนเริ่มเล่น

**อ้างอิง**
 กระทรวงมหาดไทย กระทรวงศึกษาธิการ และกรมศิลปากร. วัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดประจวบคีรีขันธ์---. กรุงเทพ:ม.ป.ส., 2544. หน้า 84-85.
หมวดหมู่:การละเล่นเด็กไทย
หล่าวกาย

หล่าวกาย (Lào Cai) เป็นเมืองหลักของจังหวัดหล่าวกายทางภาคเหนือของประเทศเวียดนาม ตั้งอยู่ริมฝั่งแม่น้ำแดง ห่างจากกรุงฮานอยไปทางทิศตะวันตกเฉียงเหนือประมาณ 260 กิโลเมตร และมีชายแดนติดกับเมืองเหอโข่ว ในมณฑลยูนนาน ประเทศจีน 

**ประวัติ**
เมืองนี้ถูกจีนรุกรานใน ค.ศ. 1979 และมีการปิดชายแดนจนถึง ค.ศ. 1993

**ภูมิอากาศ**

**อ้างอิง**

**แหล่งข้อมูลอื่น**
หมวดหมู่:นครในประเทศเวียดนาม
หมวดหมู่:ภาคตะวันตกเฉียงเหนือ (เวียดนาม)
หมวดหมู่:จังหวัดหล่าวกาย
สถานีย่อย:โทรทัศน์/บทความแนะนำ/กรุ/พ.ศ. 2554

----
เอ็นเอชเค (Nippon Hōsō Kyōkai) (Japan Broadcasting Corporation; ชื่อย่อ: เอ็นเอชเค, NHK) เป็นองค์กรบริการกระจายเสียงและแพร่ภาพสาธารณะของประเทศญี่ปุ่น และมีฐานะเป็นหน่วยงานสื่อสารมวลชนระดับแห่งชาติ มีรายได้จากการชำระค่าธรรมเนียม จากครัวเรือนที่มีเครื่องรับโทรทัศน์ และเครื่องรับวิทยุกระจายเสียง ในอัตราเครื่องละประมาณ 12 ดอลลาร์สหรัฐอเมริกา ต่อปี (อ่านต่อ...)
----
คาเมนไรเดอร์ดราก้อนไนท์ เป็นชื่อภาพยนตร์ซีรีส์ของประเทศสหรัฐอเมริกาซึ่งได้ลิขสิทธิ์จากซีรีส์มาสค์ไรเดอร์เรื่องมาสค์ไรเดอร์ริวคิ ผลิตโดยบริษัท แอดเนส เอ็นเทอร์เทนเมนท์ โดยร่วมมือกับบริษัท โตเอะ และอิชิโนโมริโปรดักชั่นซึ่งเป็นเจ้าของลิขสิทธิ์ ออกอากาศทางช่อง CW Television Network ในเดือน3 มกราคม ค.ศ. 2009 จนถึงวันที่ 26 ธันวาคม ในปีเดียวกัน (อ่านต่อ...)
----
วุฒิ สุโกศล

พลตำรวจตรี วุฒิ สุโกศล (เกิด 11 เมษายน พ.ศ. 2475) อดีตรัฐมนตรีว่าการกระทรวงแรงงานและสวัสดิการสังคม ในรัฐบาลชวน หลีกภัย อดีตรัฐมนตรีช่วยว่าการกระทรวงศึกษาธิการ และอดีตสมาชิกสภาผู้แทนราษฎรจังหวัดนครราชสีมา

**ประวัติ**
วุฒิ สุโกศล เกิดเมื่อวันที่ 11 เมษายน พ.ศ. 2475 ที่เขตสัมพันธวงศ์ กรุงเทพมหานคร(จังหวัดพระนครในขณะนั้น)เป็นบุตรของนายเส็ง กับนางหล่ำ สุโกศล  สำเร็จการศึกษาระดับปริญญาตรีนิติศาสตรบัณฑิต จากมหาวิทยาลัยธรรมศาสตร์ เมื่อปี พ.ศ. 2499

**การทำงาน**
พลตำรวจตรี วุฒิ สุโกศล เคยเป็นสมาชิกสภาผู้แทนราษฎร จังหวัดนครราชสีมา ในสังกัดพรรคชาติพัฒนา เคยได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของพลเอกสุจินดา คราประยูร และได้รับการแต่งตั้งเป็นรัฐมนตรีช่วยว่าการกระทรวงศึกษาธิการ ในคณะรัฐมนตรีคณะที่ 52 (รัฐบาลของพลเอกชวลิต ยงใจยุทธ) และได้รับแต่งตั้งเป็นรัฐมนตรีว่าการกระทรวงแรงงานและสวัสดิการสังคม ในรัฐบาลนายชวน หลีกภัย (ชวน 2)
ปี พ.ศ. 2554 ได้เข้าร่วมงานกับพรรครวมชาติพัฒนา

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงแรงงานไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:พรรคกิจสังคม
หมวดหมู่:พรรคชาติพัฒนา (พ.ศ. 2535)
หมวดหมู่:พรรคชาติพัฒนากล้า
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
ฮีปสคิว

สคิวฮีพ (Skew Heap) หรือ Self-adjusting Heap เป็นฮีปแบบมีลำดับอย่างหนึ่ง ซึ่งอิมพลีเมนต์มาจาก ต้นไม้แบบทวิภาค
ไม่มีข้อจำกัดด้านโครงสร้าง ทำให้ความสูงของต้นไม้อาจจะไม่เท่ากับ log n เสมอไป แต่มีประสิทธิภาพเป็น O(log n) ในแบบถัวเฉลี่ย
สคิวฮีพมีข้อดีกว่าฮีพแบบทวิภาคหรือ ต้นไม้แบบทวิภาค ตรงที่การดำเนินการรวมฮีพ (merge) ทำได้เร็วกว่า จึงมีการนำการดำเนินการรวมฮีพมาใช้ในการดำเนินการอื่นๆของสคิวฮีพด้วย

**การดำเนินการของสคิวฮีพ**

**การรวมฮีพ**

**แบบใช้ความสัมพันธ์เวียนเกิด**
# เปรียบเทียบรากของฮีพทั้งสอง โดยถ้ารากของ H2 มีขนาดเล็กกว่า H1 ทำการสลับ H1 กับ H2 เราจะได้ว่า รากของ H1 มีขนาดเล็กกว่ารากของ H2
# ถ้าลูกทางขวาของ H1 เป็น null เราจะให้ H2 เป็นลูกทางขวาของ H1 แต่ถ้า H1 ยังมีลูกทางขวาอยู่ ให้ลูกทางขวาของ H1 เกิดจากการรวม H2 กับต้นไม้ย่อยที่เป็นลูกทางขวาของ H1 โดยใช้ความสัมพันธ์เวียนเกิด
# ทำการสลับลูกทางซ้ายและลูกทางขวาของ H1
# ผลจากการรวมฮีพจะอยู่ใน H1
ขั้นตอนวิธีในการรวมฮีพแบบเวียนเกิด
MERGE (H1, H2)
// H1 and H2 are skew heaps
// Merge returns the merged heap, destroying H1 and H2
if H1 is empty
then return H2
else if H2 is empty then return H1
if the root of H2 
 - หากรากของต้นไม้ย่อยที่สองจากขวาสุดมีลูกทางซ้ายสลับไปเป็นลูกทางขวา
 - เชื่อมโยงรากของต้นไม้ย่อยขวาสุดเป็นลูกซ้ายต้นไม้ย่อยที่สองจากขวาสุด
ขั้นตอนที่ 1
ขั้นตอนที่ 2
ขั้นตอนที่ 3
ขั้นตอนที่ 4
ขั้นตอนที่ 5
ขั้นตอนที่ 6
ขั้นตอนที่ 7

**การเพิ่ม**
 จะทำการรวมฮีพที่เราต้องการเพิ่มโหนดกับฮีพที่มีโหนดตัวที่เราต้องการเพิ่มอยู่เพียงโหนดเดียว

**การลบโหนดที่มีค่าน้อยที่สุด**
 จะทำการลบตัวที่น้อยทีสุดออกไป แล้วทำการรวามต้นไม้ย่อยของลูกทางซ้ายและต้นไม้ย่อยของลูกทางขวาเข้าด้วยกัน

**อ้างอิง**

**แหล่งข้อมูลอื่น**
  CSE 4101 lecture notes, York University
หมวดหมู่:ฮีป (โครงสร้างข้อมูล)
หมวดหมู่:ต้นไม้แบบทวิภาค
สโมสรฟุตบอลวุลเวอร์แฮมป์ตันวอนเดอเรอส์

สโมสรฟุตบอลวุลเวอร์แฮมป์ตันวอนเดอเรอส์ (Wolverhampton Wanderers Football Club) เป็นสโมสรฟุตบอลจากเมืองวุลเวอร์แฮมป์ตันในเวสต์มิดแลนส์ ประเทศอังกฤษ ก่อตั้งในปี ค.ศ. 1877 มักเรียกย่อว่า วุลฟส์ ปัจจุบันแข่งขันอยู่ในพรีเมียร์ลีก ซึ่งเป็นลีกสูงสุดของประเทศอังกฤษ

**ผู้เล่น**

**ผู้เล่นชุดปัจจุบัน**

**ผู้เล่นที่ถูกยืมตัว**

**เกียรติประวัติ**

**ระดับประเทศ**
 ดิวิชันหนึ่ง
** ชนะเลิศ (3): 1953–54, 1957–58, 1958–59- ดิวิชันสอง/อีเอฟแอลแชมเปียนชิป
** ชนะเลิศ (4): 1931–32, 1976–77, 2008–09, 2017–18- เอฟเอคัพ
** ชนะเลิศ (4): 1892–93, 1907–08, 1948–49, 1959–60- อีเอฟแอลคัพ
** ชนะเลิศ (2): 1973–74, 1979–80- เอฟเอคอมมิวนิตีชีลด์
** ชนะเลิศ (4): 1949*, 1954*, 1959, 1960* (*แชมป์ร่วม)

**ระดับทวีปยุโรป**
 ยูฟ่าคัพ
** รองชนะเลิศ (1): 1971–72

**อ้างอิง**

**แหล่งข้อมูลอื่น**
 Wolves
ว
ว
ว
หมวดหมู่:สโมสรฟุตบอลวุลเวอร์แฮมป์ตันวอนเดอเรอส์
ว
ว
หมวดหมู่:สโมสรฟุตบอลในอิงกลิชฟุตบอลลีก
หมวดหมู่:สมาชิกผู้ก่อตั้งฟุตบอลลีก
คิม ไชยแสนสุข

รองศาสตราจารย์ คิม ไชยแสนสุข (เกิด 4 กรกฎาคม พ.ศ. 2498) อดีตอธิการบดีมหาวิทยาลัยรามคำแหง (พ.ศ. 2550 — พ.ศ. 2554)

**การทำงาน**
รศ.คิม ไชยแสนสุข เริ่มรับราชการเป็นอาจารย์ประจำคณะเศรษฐศาสตร์ มหาวิทยาลัยรามคำแหง เมื่อปี พ.ศ. 2522 ได้รับการแต่งตั้งเป็นผู้ช่วยศาสตราจารย์ ในปี พ.ศ. 2525 เป็นรองศาสตราจารย์ ในปี พ.ศ. 2529 และได้รับการแต่งตั้งเป็นฝ่ายบริหาร ในตำแหน่ง รองอธิการบดีมหาวิทยาลัยรามคำแหง 3 สมัย และได้รับการแต่งตั้งเป็นอธิการบดีมหาวิทยาลัยรามคำแหง ในปี พ.ศ. 2550  ต่อมาในเดือนกุมภาพันธ์ พ.ศ. 2554 คณะกรรมการการอุดมศึกษา (กกอ.) ลงนามในหนังสือคำสั่งสำนักงานคณะกรรมการการอุดมศึกษา (สกอ.) ลงโทษไล่ข้าราชการพลเรือนในสถาบันอุดมศึกษาออกจากราชการ จำนวน 3 ราย หนึ่งในนั้นคือ รศ.คิม ไชยแสนสุข อธิการบดีมหาวิทยาลัยรามคำแหงคนปัจจุบัน ซึ่งให้มีผลทันทีตั้งแต่วันที่ 8 กุมภาพันธ์ 2554 
รศ.คิม ไชยแสนสุข เคยเป็นที่ปรึกษารัฐมนตรีว่าการกระทรวงคมนาคม (วันมูหะมัดนอร์ มะทา) เมื่อปี พ.ศ. 2545

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:ข้าราชการพลเรือนชาวไทย
หมวดหมู่:อาจารย์คณะเศรษฐศาสตร์
หมวดหมู่:รองศาสตราจารย์
หมวดหมู่:อธิการบดีมหาวิทยาลัยรามคำแหง
หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง
หมวดหมู่:บุคคลจากคณะพัฒนาการเศรษฐกิจ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
โจ ฮาร์ต

ชาลส์ โจเซฟ จอห์น ฮาร์ต (Charles Joseph John Hart; เกิด 19 เมษายน ค.ศ. 1987) เป็นอดีตนักฟุตบอลชาวอังกฤษ โดยล่าสุดเล่นในตำแหน่งผู้รักษาประตูให้แก่เซลติก สโมสรในสกอตแลนด์
ฮาร์ตได้รับยกย่องว่าเป็นหนึ่งในผู้รักษาประตูที่ดีที่สุดในโลก ได้รับการชื่นชมจากผู้รักษาประตูชุดแชมป์ฟุตบอลโลกอย่างกอร์ดอน แบงส์ จันลุยจี บุฟฟอน และอีเกร์ กาซียัส
แต่ในต้นฤดูกาล 2016–17 ที่แมนเชสเตอร์ซิตี ได้เปลี่ยนผู้จัดการสโมสรและหัวหน้าผู้ฝึกสอนเป็นแป็ป กวาร์ดิออลา สโมสรได้ซื้อตัวเกลาดิโอ บราโบ มาจากบาร์เซโลนา ทำให้ฮาร์ตต้องย้ายไปแบบยืมตัวกับโตรีโน ในอิตาลี  โดยเป็นผู้รักษาประตูชาวอังกฤษคนแรกด้วยที่ได้เล่นในลีกของอิตาลี
เมื่อวันที่ 22 กุมภาพันธ์ 2024 ฮาร์ตประกาศความตั้งใจที่จะแขวนถุงมือเมื่อจบฤดูกาล 2023–24

**อ้างอิง**

**แหล่งข้อมูลอื่น**
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลเบอร์มิงแฮมซิตี
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลเบิร์นลีย์
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเซลติก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2010
หมวดหมู่:บุคคลจากชรูส์บรี
หมวดหมู่:ผู้เล่นสโมสรฟุตบอลโตรีโน
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
มะขามแขก

มะขามแขก (Indian Senna,Tinnevelly Senna) มีทรงต้นเป็นพุ่มหรือกอขนาดเล็กแตกกิ่งก้านสาขามากมาย จะสูงประมาณ 60-150 เซนติเมตร ใบเหมือนกับกับมะขามทั่วไป แต่จะยาวกว่า และที่ปลายใบแหลมกว่า   ก้านใบมีใบย่อย ประมาณ   7   คู่ และ ใบมีสีเขียว  มีรสเปรี้ยวหวานชุ่ม ยอดของกิ่งจะออกดอกเป็นช่อสีเหลือง จะมีกลีบที่รองดอกและกลีอดอกเกือบมีขนาดที่เท่ากันจำนวน 5 กลีบ ออกผลเป็นฝักลักษณะเหมือนกับถั่วลันเตา แต่จะแบนกว่า กว้างประมาณ 2 เซนติเมตร และยาวประมาณ 7 เซนติเมตร มีสีเขียวใสตอนยังอ่อน เมื่อแก่จะกลายเป็นสีดำ มีเมล็ดประมาณ 6 เมล็ด  มีรสเปรี้ยว

**ลักษณะของดินและน้ำที่เหมาะสม**
ดิน 	มะขามแขกชอบดินที่มีลักษณะร่อนอุดมสมบูรณ์
*น้ำ 	มะขามแขกเป็นพืชทนแล้ง ไม่ชอบน้ำท่วมขัง เมื่อเกิดการขังของน้ำจะทำให้รากของมะขามแขกเน่าได้ 

**การปลูก**
ใช้เมล็ดหยอดลงหลุม หรือ ใช้ต้นกล้า ไปปลูกในพื้นที่ที่ต้องการ ช่วงแรกหมั่นดูแลรักษาให้ดินมีความชุ่มชื่นตลอด  เมื่อมะขามแขกเริ่มใหญ่แล้วจากนั้นรดน้ำตามความเหมาะสม  ช่วงที่นิยมปลูกเป็นช่วงปลายฤดูฝน

**ช่วงเวลาเก็บเกี่ยว**
การเก็บใบจะเริ่มการเก็บเกี่ยวเมื่ออายุได้ 50 วัน โดยตัดยอดเหนือใบแก่ รูดเอาแต่ใบย่อยใส่กระจาด เกลี่ยให้บาง ๆ  แล้วนำไปผึ่งไว้ประมาณ 2-5 วัน
*การเก็บผลจะเก็บเมื่อผลมีอายุได้ประมาณ 20-23 วัน นำมาผึ่งในที่ร่ม โดยแผ่ออกบาง ๆ ผึ่งประมาณ  1-2 วัน แล้วนำไปผึ่งแดดอีกประมาณ 1 วันให้แห้งสนิท แล้วเก็บใสภาชนะที่สะอาดและมิดชิด

**ประโยชน์**
ใบ	ใช้ ระบายท้อง ถ่ายพิษอุจจาระเป็นมูก ถ่ายน้ำเหลือง ถ่ายพิษไข้ ถ่ายโรคบุรุษ ถ่ายพยาธิ แก้ริดสีดวงทวาร
*ผล	ใช้ แก้ท้องผูก แก้ริดสีดวงทวาร ถ่ายพิษไข้ ขับลมในลำไส้
มะขามแขกมีสรรพคุณเป็นยาระบาย เนื่องจากจุลินทรีย์ในทางเดินอาหารจะเข้าไปย่อยสลายสารเซนโนไซด์เอและบีกลายเป็นสารเคมีชนิดหนึ่ง  ที่ไปกระตุ้นการบีบตัวของกล้ามเนื้อลำไส้ใหญ่  ทำให้รู้สึกปวดท้องอยากถ่าย  แต่คนมักเข้าใจผิดจึงโหมกินยาระบายวันละหลาย ๆ รอบ  เมื่อเสียน้ำจากการถ่ายมากๆ  ร่างกายก็จะทรุดโทรมลง  รู้สึกอ่อนเปลี้ยเพลียแรง  อาจถึงช็อกจนเสียชีวิตได้  และถ้าใช้ติดต่อกันเป็นเวลานานมากๆ  จะทำให้ลำไส้ใหญ่นั่นเคยชิน  การกินสมุนไพรมะขามแขกในรูปของชาชง  ชนิดเม็ด  หรือชนิดแคปซูลนั้น  ถ้ากินในปริมาณที่พอเหมาะเพื่อช่วยแก้ปัญหาท้องผูกถือว่าไม่เป็นอันตราย  แต่ถ้ากินในปริมาณที่มากจนเกินไปก็จะทำให้เกิดอันตรายได้เช่นกัน  และที่เราต้องทำความเข้าใจกันใหม่นั้นก็คือ  ยาระบายเหล่านี้ไม่ช่วยให้ลดความอ้วนได้  เพราะสิ่งที่ถูกขับออกมานั้นเป็นกากอาหารและน้ำในร่างกาย  ส่วนไขมันก็ยังวนเวียนอยู่ในตัวเราไม่ได้ถูกระบายไปพร้อมกับของเสีย มะขามแขกเป็นเพียงแค่ยาระบายเท่านั้นไม่สามารถนำมากินเพื่อที่จะลดความอ้วนได้  และถ้ากินในปริมาณที่มากจนเกินไปก็อาจจะทำให้เสียชีวิตได้ด้วย

**อ้างอิง**
สมุนไพรกับวัฒนธรรมไทย ตอนที่ 2 ไม้ริมรั้ว หน้าที่ 198 โดย สถาบันการแพทย์แผนไทย กรมการแพทย์ กระทรวงสาธารณสุข จัดพิมพ์เนื่องในวานชุมนุมแพทย์แผนไทยและสมุนไพรไทยแห่งชาติ ครั้งที่ 3
หมวดหมู่:สกุลขี้เหล็ก
หมวดหมู่:สมุนไพร
มักซ์เวล กาเบลีนู อังดราดี

มักซ์เวล กาเบลีนู อังดราดี (Maxwell Cabelino Andrade) หรือเป็นที่รู้จักในชื่อ มักซ์เวล เกิดเมื่อวันที่ 27 สิงหาคม ค.ศ. 1981 เป็นนักฟุตบอลชาวบราซิล ล่าสุดเขาเล่นให้กับสโมสรฝรั่งเศสใน ลีกเอิง กับสโมสรฟุตบอลปารีแซงแฌร์แม็ง ตำแหน่งโดยธรรมชาติของเขาเล่นในตำแหน่งแบ็กซ้าย แต่เขาก็ยังสามารถเล่นปีกซ้ายและแบ็กขวาได้เมื่ออยู่กับอาแจกซ์และบาร์เซโลนา

**อ้างอิง**
หมวดหมู่:นักฟุตบอลชาวบราซิล
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:ผู้เล่นในลาลิกา
หมวดหมู่:บุคคลจากรัฐเอชปีรีตูซังตู
หมวดหมู่:ผู้เล่นในฟุตบอลโลก 2014
แม่แบบ:เหตุการณ์ปัจจุบัน/2554 กุมภาพันธ์ 13

*กลุ่ม นปช. ชุมนุมบริเวณหน้าศาลอาญาและอนุสาวรีย์ประชาธิปไตย  ข่าวสดออนไลน์- เลดีแอนเทเบลลัม ได้รับรางวัลแกรมมี่ 5 รางวัล รวมถึงรางวัลเพลงแห่งปีและรางวัลบันทึกเสียงแห่งปี ในขณะที่อาร์เคดไฟร์ได้รับรางวัลอัลบั้มแห่งปี ในงานประกาศรางวัลแกรมมี่ครั้งที่ 53
}
อลเวงนัก กรี๊ดรักนายสตีฟ

อลเวงนัก กรี๊ดรักนายสตีฟ (All About Steve) เป็นภาพยนตร์คอมเมดีอเมริกัน เข้าฉายในปี พ.ศ. 2552 นำแสดงโดยซานดรา บุลล็อกและ แบรดลีย์ คูเปอร์ กำกับโดย ฟิล เทรลล์ จัดจำหน่ายโดย ทเวนตีท์เซนจูรีฟอกซ์ ชื่อเรื่องเล่นคำจากชื่อภาพยนตร์ในปี ค.ศ. 1950 เรื่อง All About Eve

**นักแสดง**
ซานดรา บุลล็อก รับบท  Mary Horowitz 
*แบรดลีย์ คูเปอร์ รับบท Steve Muller 
*โธมัส เฮเดน เชิร์ช รับบท Hartman Hughes 
*เคน จอง รับบท Angus Tran 
*ดีเจ ควอลส์ รับบท Howard
*เคธี มิกซ์ตัน รับบท Elizabeth
*เบธ แกรนท์ รับบท Mrs. Horowitz 
*โฮเวิร์ด เฮสแมน รับบท Mr. Horowitz
*โจนาธาน เชส รับบท Dave
*ลูเนล รับบท Protester's Wife 
*จอร์แดน มอร์ริส รับบท Protester Winston 
*คีธ เดวิด รับบท  Danny
*โนอาร์ มันค์ รับบท Student 
*แพทริค บราวน์ รับบท Horowitz House Reporter 2 
หมวดหมู่:ภาพยนตร์ที่ออกฉายในปี พ.ศ. 2552

**อ้างอิง**
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยทเวนตีธ์เซนจูรีฟอกซ์

**แหล่งข้อมูลอิ่น**
 All About Steve
หมวดหมู่:สโมสรฟุตบอลอินแตร์นาซีโอนาเลมีลาโน

หมวดหมู่:สโมสรฟุตบอลในประเทศอิตาลี
หมวดหมู่:สโมสรฟุตบอลในมิลาน
หมวดหมู่:สโมสรในเซเรียอา
อินแตร์นาซีโอนาเลมีลาโน
อินแตร์นาซีโอนาเลมีลาโน
อินแตร์นาซีโอนาเลมีลาโน
ปูนซีเมนต์นครหลวง

บริษัท ปูนซีเมนต์นครหลวง จำกัด (มหาชน) (SIAM CITY CEMENT PUBLIC COMPANY LIMITED ชื่อย่อ:SCCC)  หรือบางครั้งอาจเรียกว่า "ปูนกลาง"  คือผู้ผลิตและจัดจำหน่ายปูนซีเมนต์ รายใหญ่แห่งหนึ่งในประเทศไทย ก่อตั้งเมื่อปี พ.ศ. 2512 ซึ่งจดทะเบียนในตลาดหลักทรัพย์แห่งประเทศไทยเมื่อปี พ.ศ. 2520 และจดทะเบียนเป็นบริษัทจำกัดมหาชนตั้งแต่ปี 2536 โดยผลิตปูนซีเมนต์ภายใต้ชื่อ "อินทรี" 
ปัจจุบัน ปูนซีเมนต์นครหลวง (บปน.) มีสำนักงานใหญ่อยู่ที่ 199 อาคารคอลัมน์ทาวเวอร์ ถนนรัชดาภิเษก เขตคลองเตย กรุงเทพมหานคร

**ประวัติ**
บริษัท ปูนซีเมนต์นครหลวง จำกัด ประกอบธุรกิจหลักคือการผลิตปูนซีเมนต์ จัดตั้งเป็นนิติบุคคลประเภทบริษัทจำกัดด้วยทุนจดทะเบียน 100 ล้านบาท โดยตระกูลรัตนรักษ์ เมื่อวันที่ 16 พฤษภาคม 2512 และได้เริ่มดำเนินการผลิตปูนซีเมนต์ตั้งแต่ปี 2515 เป็นต้นมา
ในปี 2520 หลังจากประสบความสำเร็จอย่างต่อเนื่องในการดำเนินธุรกิจ 
ปูนซีเมนต์นครหลวงได้จดทะเบียนเป็นบริษัทในตลาดหลักทรัพย์แห่งประเทศไทย 
และในปี 2524 บริษัทได้มีการพัฒนาพลังงานเชื้อเพลิงที่ใช้ผลิตปูนซีเมนต์ในโรงงาน
ที่จังหวัดสระบุรี จากน้ำมันเตาซึ่งต้องนำเข้าจากต่างประเทศ มาเป็นถ่านหินลิกไนต์จากแหล่งภายในประเทศ
และในปี 2532 ปูนซีเมนต์นครหลวงยังเป็นผู้นำและบริษัทแรกในเอเซียตะวันออกเฉียงใต้ที่นำระบบผลิตไฟฟ้าจากความร้อนเหลือใช้ (waste heat recovery system)
ในกระบวนการผลิตกลับมาใช้ใหม่ ซึ่งทำให้ลดการบริโภคน้ำมันซึ่งเป็นต้นทุนหลัก
ในการผลิตปูนซีเมนต์โดยการดักเก็บความร้อนจากเตาเผาปูนซีเมนต์แล้วนำไปใช้ผลิตกระแสไฟฟ้า ต่อมาปี 2536 บริษัทเปลี่ยนชื่อเป็นทางการ “บริษัท ปูนซีเมนต์นครหลวง จำกัด(มหาชน)” (Siam City Cement Public Company Limited) 
แปรสภาพเป็นบริษัทมหาชนจำกัด หลังจากจดทะเบียนในตลาดหลักทรัพย์
แห่งประเทศไทย

**ผู้ถือหุ้นรายใหญ่**
 ข้อมูล ณ วันที่ 13 มีนาคม พ.ศ. 2568

**ผลิตภัณฑ์**
ปูนตรานกอินทรี
*ปูนสำเร็จรูป อินทรี
*คอนวูด
*อินทรี คอนกรีต

**อ้างอิง**

**แหล่งข้อมูลอื่น**
 http://www.siamcitycement.com
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2512
หมวดหมู่:ธุรกิจซิเมนต์
ฮาโมนต์-อาเคิล

ฮาโมนต์-อาเคิล (Hamont-Achel) เป็นเมืองและเทศบาลที่ตั้งอยู่เหนือที่สุดของมณฑลลิมเบิร์กในประเทศเบลเยียม มีประชากรประมาณ 14,000 คน โดยประมาณ 3,500 คนมีสัญชาติเนเธอร์แลนด์ 
เมืองฮาโมนต์-อาเคิลก่อตั้งขึ้นในปี ค.ศ. 1977 โดยการรวมตัวของเขตย่อยฮาโมนต์และเขตย่อยอาเคิลเข้าไว้ด้วยกัน

**แหล่งข้อมูลอื่น**
  เว็บไซต์อย่างเป็นทางการของฮาโมนต์-อาเคิล 
หมวดหมู่:เมืองในจังหวัดลิมบืร์ค (ประเทศเบลเยียม)
ประเทศอินโดนีเซียในเอเชียนเกมส์ 1954

อินโดนีเซีย ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติอินโดนีเซียสามารถคว้าเหรียญรางวัลมาได้เป็นอันดับที่ 11 คือ 3 เหรียญทองแดง รวม 3 เหรียญ โดยไม่สามารถคว้าเหรียญทองและเหรียญเงินได้เลย

**สรุปเหรียญรางวัล**

**อ้างอิง**
อินโดนีเซีย
ประเทศอิสราเอลในเอเชียนเกมส์ 1954

ประเทศอิสราเอล ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติอิสราเอลสามารถคว้าเหรียญมาได้มากเป็นอันดับที่ 7 คือ 2 เหรียญทอง 1 เหรียญเงิน และ 1 เหรียญทองแดง รวม 4 เหรียญ โดยไม่สามารถคว้าเหรียญทองและเหรียญเงินได้เลย

**สรุปเหรียญรางวัล**

**อ้างอิง**
อิสราเอล
ประเทศฟิลิปปินส์ในเอเชียนเกมส์ 1954

ประเทศฟิลิปปินส์ ได้เข้าร่วมและเป็นเจ้าภาพในการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติฟิลิปปินส์สามารถคว้าเหรียญมาได้มากเป็นอันดับที่ 2 คือ 14 เหรียญทอง 14 เหรียญเงิน และ 17 เหรียญทองแดง รวม 45 เหรียญ 

**สรุปเหรียญรางวัล**

**ตารางสรุปเหรียญรางวัล**

**อ้างอิง**
ฟิลิปปินส์
ตุ๊กตากระดาษ

ตุ๊กตากระดาษ   คือรูปร่างของคนที่ถูกตัดและทำมาจากกระดาษ   โดยจะมีชิ้นส่วนของเสื้อผ้าแยกออกมาต่างหาก ซึ่งสามารถนำไปวางติดลงบนตัวตุ๊กตาได้ด้วยการสอดหรือพับมุมกระดาษ
เมื่อ 200 ปีที่แล้วตุ๊กตากระดาษถือว่าเป็นของเล่นที่ราคาไม่แพงนัก   แต่ในปัจจุบันศิลปินหลายๆคนถือว่าตุ๊กตากระดาษเป็นศิลปะและเป็นของสะสม
ตุ๊กตากระดาษถูกนำมาใช้ในการโฆษณา  เห็นได้จากในนิตยสาร และหนังสือพิมพ์  ซึ่งในเวลาถัดมา ตุ๊กตากระดาษได้เป็นของสะสมอันล้ำค่าของนักสะสมหลายๆคน  ยิ่งตุ๊กตากระดาษโบราณที่มีจำนวนจำกัดแล้ว  ยังทำให้ในปัจจุบันมีการผลิตตุ๊กตากระดาษออกมาเรื่อยๆ
มีของเล่นบางอย่างที่มีที่มาในการผลิตมาจากตุ๊กตากระดาษ เช่นแผ่นพลาสติกตัวต่อ หรือตุ๊กตาที่สามารถเปลี่ยนเสื้อผ้าได้
ตุ๊กตากระดาษเป็นที่นิยมในหมู่เด็กๆ เพราะมีสีสันสวยงาม ไม่เป็นอันตราย และยังสามารถสวมหรือถอดเสื้อผ้าได้เหมือนกับตุ๊กตาอื่นๆทั่วไปได้

**แหล่งข้อมูลอื่น**
  The Original Paper Doll Artists Guild
หมวดหมู่:ตุ๊กตา
ตา ม็อก

ตาม็อก (តាម៉ុក ตาม็อก) เป็นนามแฝงของนายพล อึง เชือน (Ung Choeun) หรือ ฌิต เชือน (Chhit Choeun) หรือ เอก เชือน (Ek Choeun) (ค.ศ. 1924 - 21 กรกฎาคม ค.ศ. 2006) อดีตผู้บัญชาการทหาร และหนึ่งในผู้นำระดับสูงของเขมรแดง
ตาม็อกเป็นชาวกัมพูชาเชื้อสายจีน เกิดที่จังหวัดตาแก้ว เคยบวชเณรตั้งแต่เด็ก และอุปสมบทเป็นพระสงฆ์ ก่อนจะลาสิกขาเพื่อไปร่วมขบวนการต่อต้านเจ้าอาณานิคมฝรั่งเศส และกลุ่มเขมรอิสระ ก่อนจะเข้าร่วมกับเขมรแดง
ตาม็อกได้รับการแต่งตั้งเป็นผู้บัญชาการทหารของเขมรแดง โดยมีอิทธิพลทางใต้และตะวันตกของกัมพูชา แถบชายแดนไทย เขาถูกกล่าวหาว่าเป็นผู้สั่งการให้มีการสังหารชาวกัมพูชาเป็นจำนวนมากในช่วงเขมรแดงเรืองอำนาจในคริสต์ทศวรรษ 1970 กิตติศัพท์ความโหดร้ายของเขาทำให้ได้ฉายาว่า butcher (คนแล่เนื้อ)  ตาม็อกยังเคยถูกกับระเบิดทำให้ขาพิการไปข้างหนึ่ง และได้รับฉายา นักฆ่าขาเดียว
ในปี ค.ศ. 1997 ตาม็อกได้ยึดอำนาจจากพล พตและตั้งตนเป็นผู้บัญชาการทหารสูงสุดของเขมรแดง ในปีถัดมากลุ่มเขมรแดงถูกกองกำลังของรัฐบาลฮุน เซนกวาดล้าง เขาหลบหนีจากจังหวัดไพลินไปอันลอง เวง ก่อนจะถูกทางการจับกุมตัวเมื่อวันที่ 6 มีนาคม ค.ศ. 1999 ตาม็อกถูกส่งตัวขึ้นศาลพิเศษคดีอาชญากรสงคราม ที่พนมเปญ แต่เสียชีวิตที่โรงพยาบาลทหารในกรุงพนมเปญ เมื่อวันที่ 21 กรกฎาคม ค.ศ. 2006  ก่อนการพิจารณาคดีจะเริ่มขึ้นในปี 2007

**อ้างอิง**
หมวดหมู่:ทหารชาวกัมพูชา
หมวดหมู่:ชาวกัมพูชาเชื้อสายจีน
หมวดหมู่:เขมรแดง
หมวดหมู่:บุคคลจากจังหวัดตาแก้ว
หมวดหมู่:ขุนศึก
หมวดหมู่:บุคคลที่เคยนับถือศาสนาพุทธ
หมวดหมู่:นักโทษของประเทศกัมพูชา
แตงไทย

แตงไทย (Muskmelon; Cucumis melo) อยู่ในวงศ์ Cucurbitaceae ทางภาคเหนือเรียก แตงลายหรือมะแตงสุก ภาคอีสานเรียก แตงจิงหรือแตงกิง ภาษาเขมรเรียกซกเซรา ภาษากะเหรี่ยงเรียก ดี มีถิ่นกำเนิดในเอเชียใต้ตั้งแต่เชิงเขาหิมาลัยไปถึงแหลมโคโมริน  รวมทั้งพันธุ์ที่ผิวเรียบ เช่น honeydew crenshaw และ casaba และพันธุ์ที่ผิวไม่เรียบ เช่น แคนตาลูป แตงเปอร์เซีย และ Christmas melon แตงกวาอาร์เมเนีย จัดอยู่ในกลุ่มเดียวกับแตงไทย แม้ว่ารูปร่างและรสชาติจะใกล้เคียงกับแตงกวา
แตงไทยป็นพืชล้มลุก ลำต้นเป็นเถาเลื้อย มีขนอ่อน ปกคลุมตลอดทั้งลำต้นและใบ ใบเป็นใบเดี่ยวขนาดใหญ่ ขอบใบหยัก ก้านใบยาว ดอกสีเหลือง มีกลีบเลี้ยง 5 กลีบ ผลมีขนาดค่อนข้างใหญ่ รูปร่างกลมยาว ขนาดเส้นผ่าศูนย์กลางผล 12-15 ซม. ยาว 20-25 ซม. ผลอ่อนสีเขียวและมีลายสีขาวพาดยาว เมื่อผลแก่เปลือกเปลี่ยนเป็นสีเหลือง ผิวเรียบเป็นมัน เนื้อในผลสีเหลืองอ่อนอมเขียว กลิ่นหอม มีเมล็ดรูปแบนรี สีครีมจำนวนมาก แตงไทยให้ผลผลิตในช่วงหน้าร้อน สามารถปลูกได้ทุกภาคทั่วประเทศไทย

**การใช้ประโยชน์**
ผลอ่อนของแตงไทยนำมากินเป็นผักสดจิ้มน้ำพริกหรือนำไปดอง ผลสุกมีรสจืดหรืออมหวานเล็กน้อย เนื้อซุย ชุ่มน้ำ กลิ่นหอม นิยมกินสดหรือทำของหวาน เช่น น้ำกะทิแตงไทย และทำน้ำปั่น ทำเป็นผลไม้แห้งได้  บางพันธุ์ปลูกเพื่อนำเมล็ดไปสกัดน้ำมัน บางชนิดปลูกเพื่อต้องการนำกลิ่นหอมไปใช้ประโยชน์ 
แตงไทยมีคาร์โบไฮเดรด แคลเซียม ฟอสฟอรัส วิตามินเอ และวิตามินซี เนื้อมีฤทธิ์เย็น ช่วยดับกระหาย แก้เลือดกำเดาไหล ดอกอ่อนตากแห้งต้มดื่มช่วยให้อาเจียน แก้โรคดีซ่าน หรือบดเป็นผงพ่นแก้แผลในจมูก เมล็ดแก่ช่วยในการขับปัสสาวะ ช่วยย่อยอาหาร แก้ไอ รากต้มดื่มช่วยระบายท้อง

**รวมภาพ**

**อ้างอิง**

**แหล่งข้อมูลอื่น**
  Cucumis melo L. – Purdue University, Center for New Crops & Plant Products.-  Sorting Cucumis names – Multilingual multiscript plant name database-  Cook's Thesaurus: Melons – Varietal names and pictures
หมวดหมู่:วงศ์แตง
หมวดหมู่:ผลไม้
หมวดหมู่:ไม้เลื้อย
การเบนของพืช

เห็ด Phycomyces เบนตามแสง
การเบนของพืช (Tropism, τροπή, trope การหัน) เป็นการตอบสนองต่อสิ่งเร้าของพืช เพื่อให้สามารถมีชีวิตอยู่ในสภาพแวดล้อมต่าง ๆ ได้ โดยอาจเป็นการเคลื่อนไหวหรือการเจริญเติบโตเพื่อตอบสนองสิ่งเร้าภายนอก โดยมีการเคลื่อนไหวที่สัมพันธ์กับตำแหน่งของสิ่งเร้าภายนอก เช่น อาจเบนเข้าหาสิ่งเร้า (Positive tropism) หรืออาจจะเบนออกจากสิ่งเร้า (Negative tropism) ก็ได้
ไฟล์:Upsidedown-tree.JPG|thumb|ตัวอย่างของการเบนเนื่องจากความโน้มถ่วง ในโบราณสถานโรมัน ประเทศอิตาลี
โดยมีประเภทการเบนต่าง ๆ เช่น- การเบนตามแสง- การเบนตามตำแหน่งดวงอาทิตย์- การเบนเนื่องจากความโน้มถ่วง- การเบนเนื่องจากสารเคมี- การเบนเนื่องจากการสัมผัส- การโน้มตอบสนองความร้อน- การเบนตอบสนองความชื้น

**ดูเพิ่ม**
 การตอบสนองของพืช

**อ้างอิง**
หมวดหมู่:การเบนของพืช
การเบนตามแสง

ใบไม้ของกล้วยไม้สกุลเขากวางอ่อน (Phalaenopsis) เบนเข้าหาแสง ขณะที่รากของต้นเบนออกจากแสง
การเบนตามแสง (phototropism) เป็นการเบนของพืชโดยมีแสงซึ่งเป็นสิ่งเร้าภายนอก มักพบได้กับพืชที่ปลูกในร่ม ซึ่งสามารถจำแนกได้สองประเภทคือ- การเบนเข้าหาแสง (positive phototropism) - ปลายยอดของพืชจะพยายามเบนเข้าหาแสง- การเบนออกจากแสง (negative phototropism หรือ skototropism) - รากของพืชจะพยายามงอกไปยังทิศทางที่ไม่มีแสง

**สาเหตุของการเบน**
การเบนตามแสงไม่ใช่เพราะพืชต้องการแสงจึงเบนเข้าหาแสง แต่เป็นเพราะว่าฮอร์โมนพืชชนิดหนึ่งชื่อว่าออกซินมีผลิตมากที่ปลายยอดพืช ซึ่งด้านที่ได้รับแสงจะมีปริมาณออกซินน้อยกว่าด้านที่ไม่ได้รับแสง จึงทำให้อัตราการยืดเซลล์ของบริเวณที่ได้รับแสงน้อยกว่าด้านที่ไม่ได้รับแสง ปลายยอดพืชจึงเบนเข้าหาแสง

**ดูเพิ่ม**
 การเบนของพืช

**อ้างอิง**
หมวดหมู่:การเบนของพืช
แม่แบบ:เหตุการณ์ปัจจุบัน/2554 กุมภาพันธ์ 14

*นายประสงค์ หงสนันทน์ อดีตรองอธิบดีกรมประชาสัมพันธ์ หนึ่งในบุคคลสำคัญผู้บุกเบิกวงการโทรทัศน์ไทย เสียชีวิตลงด้วยโรคชรา mcot
}
กรดฟอสฟอริก

กรดฟอสฟอริก (Phosphoric acid) เป็นกรดแร่ มีสูตรเคมี H3PO4
กรดฟอสฟอริกบริสุทธิ์จะอยู่ในรูปผลึกใส (มีจุดหลอมละลายที่ 42.35° C) แต่กรดฟอสฟอริกที่ความเข้มข้นและอุณหภูมิอื่น ๆ อาจพบในรูปของเหลวใส ไม่มีสี ไม่มีกลิ่น สามารถละลายน้ำและแอลกอฮอล์ได้
กรดฟอสฟอริกถูกใช้อย่างแพร่หลาย ทั้งในการผลิตสารพวกฟอสเฟต เช่น ผงซักฟอก สบู่ ปุ๋ย รวมถึงใช้ผสมเป็นวัสดุอุดฟัน จนถึง ถูกใช้เป็นส่วนผสมของน้ำอัดลม
อันตรายของกรดฟอสฟอริกหากได้รับโดยตรงในปริมาณที่มากพอทั้งจากการหายใจหรือสัมผัสทางผิวหนังก็สามารถก่อให้เกิดอันตรายต่อร่างกายได้

**บทความที่เกี่ยวข้อง**
 ปุ๋ย- ฟอสเฟต- Phosphorous acid

**อ้างอิง**

**แหล่งข้อมูลอื่น**
  International Chemical Safety Card 1008-  National Pollutant Inventory – Phosphoric acid fact sheet date=2009-07-10 -  NIOSH Pocket Guide to Chemical Hazards-  Excel spreadsheet containing phosphoric acid titration curve, distribution diagram and buffer pH calculation
หมวดหมู่:ปุ๋ย
หมวดหมู่:สารประกอบไฮโดรเจน
หมวดหมู่:สารต้านอนุมูลอิสระในอาหาร
แม่แบบ:Sidebar/doc

This template is a metatemplate for the creation of sidebar templates, i.e. boxes that are vertically aligned navigation templates. Sidebars, like infoboxes, are usually positioned on the right-hand side of a page. 
is a version of Sidebar that adds collapsibility to its sections, i.e. the means to show or hide sections by clicking links beside their headings.
Note that MOS:LEAD discourages the placement of sidebars in the lead section of articles.

**การใช้งาน**
Note that Wikipedia:Manual of Style/Lead section#Elements discourages the placement of sidebars in the lead section of articles, though they may be included on a case-by-case basis.

**Parameters**
No parameters are required unless navbar links ("v·d·e") are to appear at the bottom of the sidebar, in which case the parameter name is needed (see entry in the table immediately below).

**Principal**

**Other parameters**

**Handling long links**
may be used to handle links that should wrap within the sidebar or otherwise need to be made to wrap in order to prevent the sidebar becoming too wide. Use longlinkname, where longlinkname is the long link without its square brackets.
Use the wraplinks parameter to turn link wrapping off for the whole template.

**การใช้งาน**
(omitting sections 4 to penultimate)

**หมวดหมู่ติดตาม**
 Pages using sidebar with the child parameter- Sidebars with styles needing conversion

**ดูเพิ่ม**
 Sidebar with collapsible lists- กล่องข้อมูล- Side box
แม่แบบ:Sidebar with collapsible lists/doc

is a version of Sidebar which offers collapsible lists in addition to Sidebar's content parameters.

**Usage**
Parameters with infrequent use omitted.

**Parameters**
This template takes all sidebar parameters. In addition:
 listntitle
 The displayed title of the collapsible listn.
 listn
 The contents of the collapsible listn.
 listnclass
 A class can be added to target a specific list either with TemplateStyles or microformats. See Template:Sidebar#Classes.
 In the context of TemplateStyles, specific list contents can be targeted like so: .templateclass .listnclass .sidebar-list-title for a specific list title and .templateclass .listnclass .sidebar-list for a specific list.
 expanded and listnname
 expanded is used to indicate which (if any) list named listnname is shown expanded when the template is first displayed; see Collapsible lists option.
 centered list titles
 Set to anything (though y or yes are idiomatic) to make the sidebar list titles centered. This works around some not-great behavior in how centered text interacts with the collapsible toggle.
A listn without a listntitle displays the default title ("List").

**Handling long links**
See Template:Sidebar#Handling long links.

**TemplateStyles**
The classes available for styling, besides those listed in Template:Sidebar#TemplateStyles, are:
 .sidebar-collapse
 The top-level sidebar with collapsible lists class.
 .sidebar-list
 The class is a container when either listntitle or listn is provided in sidebar with collapsible lists.
 .sidebar-list-title
 The class associated with a listntitle. Every list title will have this class. Use the centered list titles to center text instead of adding CSS here.
 .sidebar-list-content
 The class associated with a listn. Every list content will have this class.

**Deprecated parameters**
These parameters are deprecated for the same reason as the style parameters in Sidebar template.
 listtitlestyle and liststyle
 These are the equivalent of, respectively, Collapsible list's titlestyle and liststyle parameters.
 listframestyle
 Sets the framestyle (see Collapsible list) for the lists.
 listNframestyle
 Sets the framestyle for listN, overriding listframestyle.
 listNtitlestyle
 Sets the titlestyle for listN, overriding listtitlestyle above.
 listNstyle
 Sets the liststyle for listN, overriding liststyle above.

**See also**
 Last pre-Lua version- Collapsible list- Collapsible lists option- Navbox with collapsible groups- Sidebar- Wikipedia:UBLIST, for help in using unbulleted lists in fields.
หมวดหมู่:กลุ่มบรรษัท

กลุ่มบรรษัท ทางสังคมวิทยา หมายถึง ชนกลุ่ม ชนเผ่า ครอบครัว องค์กร หรือ บริษัท ซึ่งต่างจากกลุ่มบรรษัททางธุรกิจโดยสิ้นเชิง
หมวดหมู่:กลุ่มทางสังคม
หมวดหมู่:สังคม
โรงพยาบาลเทียนฟ้ามูลนิธิ

สัญลักษณ์มูลนิธิเทียนฟ้า
อาคารโรงพยาบาลเทียนฟ้า
โรงพยาบาลเทียนฟ้ามูลนิธิ เป็นโรงพยาบาลและมูลนิธิตั้งอยู่ที่ถนนเยาวราช แขวงสัมพันธวงศ์ เขตสัมพันธวงศ์ กรุงเทพมหานคร  มีสถานที่ใกล้เคียงคือ วัดไตรมิตรวิทยาราม วงเวียนโอเดียน เป็นต้น

**ประวัติ**
มูลนิธิโรงพยาบาลเทียนฟ้าสร้างขึ้นเมื่อปี พ.ศ. 2445  ชาวจีนย่านเยาวราช เรียกว่า เทียนฮั้วอุยอี่ เกิดจากพ่อค้าชาวจีน 6 คน คือ นายโง้วเหมียวง้วน (จีนล่ำซำ), นายเล่ากี่ปึ้ง (พระยาภักดีภัทรากร), นายกอฮุยเจี๊ยะ, นายเหล่าชอเมี้ยง (พระเจริญราชธน), นายเฮ้งเฮ่งจิว และนายเตียเกี้ยงซำ (หลวงโสภณเพชรรัตน์) ได้ร่วมใจกันอุทิศเงินจำนวนหนึ่งและได้ชวนพ่อค้าชาวจีน ประชาชนทั่วไปร่วมกันสบทบทุนเพื่อจัดซื้อที่ดินจำนวน 2 ไร่ 2 งาน 49 ตารางวาบริเวณเขตสัมพันธวงศ์ ถนนเยาวราช เป็นเงิน 52,000 บาท เพื่อให้เป็นที่ตั้งโรงพยาบาลและมูลนิธิโรงพยาบาลเทียนฟ้าในปัจจุบัน

**ประดิษฐานเจ้าแม่กวนอิม**
ศาลเจ้าแม่กวนอิม
มูลนิธิแห่งนี้มีศาลรูปเคารพของเจ้าแม่กวนอิม พระโพธิสัตว์อวโลกิเตศวร ปางประทานพร ประดิษฐานเป็นเทพเจ้าองค์ประธาน ผู้คนนิยมมาขอพรให้ปัดเป่าโรคภัยไข้เจ็บ มีสุขภาพแข็งแรง องค์ทำด้วยไม้จันทน์แกะสลัก รูปแบบศิลปะราชวงศ์ถัง แต่สันนิษฐานว่าสร้างขึ้นในสมัยของราชวงศ์ซ่งหรือเมื่อประมาณ 800-900 ปีที่ผ่านมา ในปี พ.ศ. 2501 ได้ถูกอัญเชิญมาจากประเทศจีนและมาประดิษฐานอยู่จนกระทั่งปัจจุบัน

**อ้างอิง**

**แหล่งข้อมูลอื่น**
  มูลนิธิเทียนฟ้า สัมพันธวงศ์ กรุงเทพฯ
*100.5123- เว็บไซต์โรงพยาบาล- เฟซบุกโรงพยาบาล
หมวดหมู่:ศาลเจ้า
หมวดหมู่:โรงพยาบาลในกรุงเทพมหานคร
หมวดหมู่:มูลนิธิในประเทศไทย
หมวดหมู่:โรงพยาบาลเอกชน
หมวดหมู่:สถาปัตยกรรมจีนในประเทศไทย
ปลากะพงลาย

ปลากะพงลาย (Silver tiger fish, American tiger fish) เป็นปลาน้ำกร่อยชนิดหนึ่ง มีชื่อวิทยาศาสตร์ว่า Datnioides polota อยู่ในวงศ์ปลาเสือตอ (Datnioididae)
มีรูปร่างคล้ายกับปลาในวงศ์นี้ทั่วไป แต่ทว่ามีช่วงปากและรูปทรงลำตัวที่เรียวยาวและแหลมกว่าปลาเสือตอลายใหญ่ (D. pulcher) หรือ ปลาเสือตอลายเล็ก (D. undecimradiatus) และมีสีของลำตัวออกขาวเหลือบเงินและเขียวแวววาว ลายแถบสีดำบนลำตัวมีขนาดเรียวเล็ก ลายแถบตรงข้อหางแถบสุดท้ายเป็นขีดขาดกันแลดูคล้ายจุดสองขีด 
ขนาดความยาวเมื่อโตเต็มที่ประมาณ 30 เซนติเมตร นับว่าใกล้เคียงกับปลาเสือตอลายเล็ก 
พบกระจายพันธุ์บริเวณปากแม่น้ำหรือป่าโกงกางชายฝั่งทะเลที่เป็นน้ำกร่อย ตั้งแต่อินเดียจนถึงปาปัวนิวกินี และออสเตรเลีย
ปลากะพงลายเป็นปลาที่นิยมตกกันเป็นเกมกีฬา และนิยมเลี้ยงกันเป็นปลาสวยงามเช่นเดียวกับปลาในวงศ์เดียวกันชนิดอื่น ๆ ซึ่งในบางครั้งจะมีชื่อเรียกในการค้าขายว่า "ปลาเสือตอแปดริ้ว", "ปลาเสือตอบางปะกง" หรือ "ปลาเสือตอน้ำกร่อย" 
นอกจากนี้แล้วยังมีชื่อเรียกอื่น อีก เช่น "ปลาลำพึง", "ปลาลำพัง", "ปลากะพงแสม" หรือ "ปลากะพงหิน" เป็นต้น

**อ้างอิง**

**แหล่งข้อมูลอื่น**
  รูปและข้อมูลปลากะพงลาย
หมวดหมู่:วงศ์ปลาเสือตอ
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาที่พบในลุ่มแม่น้ำบางปะกง
หมวดหมู่:ปลาตู้
กระบวนการของธารน้ำ

กระบวนการของธารน้ำ (Fluvial process, fluvius แปลว่า แม่น้ำ) ในทางภูมิศาสตร์ และวิทยาศาสตร์กายภาพ หมายถึงกระบวนการที่แม่น้ำหรือธารน้ำทำให้เกิดธรณีสัณฐานรูปแบบต่าง ๆ

**กระบวนการ**
แม่น้ำลำธารเป็นตัวการที่สำคัญที่สุดที่ทำให้เกิดลักษณะภูมิประเทศแบบต่าง ๆ เพราะน้ำมีอิทธิพลให้เกิดการเพิ่มและลดระดับของเปลือกโลก กระบวนการของทางน้ำ (fluvial process) มีอยู่ 3 ลักษณะได้แก่ การกร่อน (erosion) การพัดพา (transportation) และการทับถม (deposition)

**การกัดเซาะ**
การกัดเซาะเป็นการแยกออกของวัตถุจากชั้นตะกอนหรือผิวด้านข้างของร่องน้ำ การไหลของกระแสน้ำสามารถกัดกร่อนได้ 2 แบบคือ- การไหลของน้ำทำให้เกิดละลายของวัตถุหรือตะกอนในร่องน้ำ- การกระทำของน้ำ (hydraulic action) ที่กระทำด้านข้างหรือที่ชั้นตะกอนของร่องน้ำการหลุดออกของตะกอนทำให้เกิดการพัดพาต่อไป

**การพัดพา**
จะมีธารน้ำเป็นการสำคัญที่ทำให้เกิดการพัดพา โดยจะพัดพาตะกอนไปได้มากแค่ไหนขึ้นอยู่กับความเร็วของกระแสน้ำ การพัดพามี 4 ประเภทคือ
# การพัดพาสารละลาย (solution) - เป็นการพัดพาวัตถุที่ละลายน้ำได้ เช่น แคลเซียมคาร์บอเนต เกลือ
# การพัดพาสารแขวนลอย (suspension) - เป็นการพัดพาสารแขวนลอย เช่น ตะกอนขนาดทรายแป้ง และโคลน
# การพัดพาตะกอนขนาดเล็ก (saltation) - เป็นการพัดพาวัตถุที่มีขนาดเล็กโดยตะกอนจะกลิ้งไปตามท้องน้ำ
# การพัดพาตะกอนขนาดใหญ่ (traction) - เป็นการพัดพาวัตถุที่มีขนาดใหญ่ โดยที่ตะกอนจะถูกลากไปตามท้องน้ำ

**การทับถม**
เนื่องจากความเร็วของกระแสน้ำและตะกอนมีปริมาณลดลง ทำให้ความสามารถในการเคลื่อนที่ของตะกอนลดลง ตะกอนที่มีขนาดใหญ่จะตะสะสมเป็นลำดับแรก ส่วนตะกอนที่มีขนาดเล็กและเบายังคงเคลื่อนที่ต่อไปก่อนจะตกสะสมในลำดับต่อมา

**รูปแบบการไหล**

**อ้างอิง**
หมวดหมู่:อุทกวิทยา
หมวดหมู่:ธรณีสัณฐานธารน้ำ
หมวดหมู่:ธรณีสัณฐานวิทยา
หมวดหมู่:ตะกอนวิทยา